Najrjeńše słónčne wjedro wčera připołdnju znowa tysacy ludźi do Kulowa zwabi, zo bychu sej w mjeztym hižo 310. sezonje róžowopóndźelny ćah wobhladali.
Kulow (aha/SN). Něhdźe 30 swjedźenskich wozow a dalše žónske skupiny su wčera w Kulowje tež serbsce připowědźili. Wo to postarał je so Tomaš Lipič, kotryž mjeztym wosom lět radźe jědnaćoch přisłuša. Dobra nalada knježeše po cyłym městačku, a mnozy Kulowsku póstnisku hymnu sobu spěwachu, štož su tež njeličomni móhli w zdalenišich kónčinach sobu dožiwić. Wšako je telewizijny sćelak MDR wčera po wosom lětach znowa z Kulowa live wusyłał. Dźesać lět mjeztym tomu je, zo na čole klawnojo ze swojimi křudami praskajo so wo prózdny puć staraja. Hnydom pjeć princowskich porow so w ćahu prezentowaše.
szl_Latn szl_Latn